Rampa tábor – öt felvonásban.
Írta: Anna, Bianka, Bori, Kincső, Míra, Benedek, Csanád, Illés, Kristóf

Marketinges Péter eljött hozzánk
És közölte velünk, hogy a Telekomnál lazák.
Megtudhattuk tőle, hogy Van Damme hogyan nyom spárgát.
És a Dovenál megnézik az emberek belső báját.
Bici néni sakkban még mindig kezeli a pályát.
A marketingesek nem mind a rosszat akarják.

Tudjuk azt is, hogy Péter Atyának református életet szántak.
De Gábor után átnevezték Péter Atyának.
Elárulta, hogy a cölibátus miatt nem konyul a szája,
Mert nincs neki felesége, aki vele kiabálna.
Ezután  a beszélgetés megfordult másik irányba,
Az ördögűzés lett a társalgás témája.

Alexa története szívünket megrázta,
Mert balesete miatt kerekesszékbe lett zárva.
De meggyőzött minket, hogy így is lehet boldog,
A múltkor például Ausztriáig jutott.
De az életében néha akad mégis gond, 
Amit pozitív hozzáállásával jól megold.

Szerdán reggel Zsongor-kőre hágtunk,
Ahol elvesztettük Kristóf barátunk.
Aztán beállított hozzánk Jánosi tanár úr,
Megdermedt az összes lajosos diákunk.
Beszámolt arról, hogy a közösséget
Hogyan határozza meg a falusi élet.

A Németh házaspár elárulta nekünk,
Hogyan alakult közös életük.
Az egyetemen ismerkedtek meg,
A dologból első látásra szerelem lett.
Azóta megszületett négy csodás gyermekük,
Kincső, Ajándok, Bulcsú, Csenge lett ősmagyar nevük.

Tábortüzet raktunk – nagyot és magasat,
Megperzseltük éjjel a csillagokat.
Tüzünk aztán lelohadt, de a kedvünk megmaradt.
A cserkészek mutattak nekünk jó játékokat.
Köszönjük szépen a rámpa tábort,
Nehéz lesz egy évig egymástól távol. 
